**Znanstveno-raziskovalno središče Koper,** s skrajšano firmo **ZRS Koper**, Garibaldijeva ulica 1, 6000 Koper, ki ga zastopa direktor prof. dr. Rado Pišot, matična številka: 7187416000, ID številka za DDV: SI 38108674

(v nadaljevanju: **naročnik**)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, ki ga zastopa **\_\_\_\_\_\_\_\_\_\_\_\_\_\_\_\_\_\_\_,** matična številka: \_\_\_\_\_\_\_\_\_\_\_\_\_\_\_\_\_, ID številka za DDV: \_\_\_\_\_\_\_\_\_\_\_\_\_\_\_\_

(v nadaljevanju: **izvajalec**)

skleneta naslednjo

**POGODBO**

**ZA** **VZDRŽEVANJE INFORMACIJSKEGA SISTEMA IN PODATKOVNIH ZBIRK ZA POTREBE ZRS KOPER**

1. **člen**

Pogodbeni stranki uvodoma ugotavljata da:

* je naročnik skladno z določbami Zakona o javnem naročanju (Uradni list RS, št. [91/15](https://www.uradni-list.si/glasilo-uradni-list-rs/vsebina/2015-01-3570), [14/18](https://www.uradni-list.si/glasilo-uradni-list-rs/vsebina/2018-01-0588), [121/21](https://www.uradni-list.si/glasilo-uradni-list-rs/vsebina/2021-01-2575), [10/22](https://www.uradni-list.si/glasilo-uradni-list-rs/vsebina/2022-01-0107), [74/22](https://www.uradni-list.si/glasilo-uradni-list-rs/vsebina/2022-01-1705) – odl. US, [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [28/23](https://www.uradni-list.si/glasilo-uradni-list-rs/vsebina/2023-01-0530) in [88/23](https://www.uradni-list.si/glasilo-uradni-list-rs/vsebina/2023-01-2599) – ZOPNN-F; v nadaljevanju ZJN-3) izvedel postopek oddaje naročila male vrednosti št. 103-2-03/2024, objavljenega na Portalu javnih naročil in portalu eJN dne \_\_\_\_\_\_\_\_\_\_\_, pod številko objave NMV \_\_\_\_\_\_\_\_\_\_\_\_\_\_ za izvedbo storitev Vzdrževanje informacijskega sistema in podatkovnih zbirk za potrebe ZRS Koper;
* je izvajalec dne \_\_\_\_\_\_\_\_\_\_\_ podal popolno in sprejemljivo elektronsko ponudbo;
* je naročnik dne \_\_\_\_\_\_\_\_ izdal odločitev o oddaji javnega naročila in ga istega dne objavil na Portalu javnih naročil;
* sta dokumentacija št. \_\_\_\_\_\_\_\_\_\_\_ z dne \_\_\_\_\_\_\_\_\_\_\_ in ponudba ponudnika št. \_\_\_\_\_\_\_z dne \_\_\_\_\_\_\_\_\_\_\_ podlagi za razlago pogodbe,
* vso originalno razpisno dokumentacijo, vključno s prejetimi ponudbami, hrani naročnik.

1. **člen**

Predmet te pogodbe je vzdrževanje informacijskega sistema in podatkovnih zbirk za potrebe ZRS Koper in zajema naslednje aktivnosti izvajalca:

* **Tehnične zahteve:**
* upravljanje s strežniškim okoljem MS Windows (AD, DNS, DHCP, AntiVirus …) in Linux, ki vključuje
  + svetovanje in planiranje delovanja,
  + spremljanje delovanja in trendov in
* upravljanje podatkovnih baz (predvsem PostgreSQL, MSSQL, MySQL in MariaDB)
* upravljanje s strojno opremo s svetovanjem pri nabavi in uporabi,
* varnostno kopiranje in skrb za neprekinjeno delovanje,
* upravljanje MS 365, vključujoč upravljanje uporabniških profilov in svetovanje pri uporabi aplikacije,
* centralno upravljanje protivirusne zaščite,
* upravljanje oz. centralni nadzor delovanja drugih aplikacij,
* upravljanje virtualnih strežnikov in delovanja lokalnih spletnih strani vključujoč
  + sodelovanje z zunanjimi izvajalci pri prenosu in postavitvi spletnih strani in
  + uporabo LAMP, Docker, upravljanje s certifikati,
* strokovna pomoč tehniku ZRS pri delu,
* sodelovanje z naročnikom pri izvajanju testov neprekinjenega poslovanja,
* proaktiven pristop pri izvajanju navedenega ter izgradnji informacijskega sistema in
* redno poročanje.
* **Način:**
* vzdrževanje preko oddaljenega dostopa (»remote«) z lastne lokacije preko HA dostopa,
* vzdrževanje oz. interventni posegi (glede na zahteve oz. izpade) strokovnjaka z domače lokacije, kot tudi,
* koordinacija na lokaciji naročnika,
* odzivnost 2h, možnost uporabe dežurnega telefona (režim 24/7),
* do 4h / dan - 2 človeka.
* **Ostale zahteve:**
* sodelovanje z naročnikom pri izgradnji informacijskega sistema, predvsem pomoč pri nadzoru (manjših) projektov,
* načrt izboljšav.

1. **člen**

**(trajanje pogodbe)**

Stranki sta sporazumni, da se pogodba sklepa za določen čas treh (3) let.

1. **člen**

**(pogodbena cena)**

Izvajalec ponuja predmetne storitve (vzdrževanje informacijskega sistema in podatkovnih zbirk) po ceni, ki je predmet te pogodbe in je določena na osnovi ponudbe izvajalca ter znaša mesečno:

**\_\_\_\_\_\_\_\_\_\_\_\_\_\_EUR z DDV**

V pogodbeno ceno JE vključen 22 % davek na dodano vrednost.

Vrednost brez davka: \_\_\_\_\_\_\_\_\_\_\_\_\_ EUR

Vrednost davka: \_\_\_\_\_\_\_\_\_\_\_\_\_ EUR

Skupna pogodbena cena za celotno obdobje trajanja pogodbe (3 leta) znaša **\_\_\_\_\_\_\_\_\_\_\_\_\_\_\_ EUR z DDV oziroma \_\_\_\_\_\_\_\_\_\_\_\_\_\_ brez DDV.**

Cena je fiksna in nespremenljiva. Naročnik naknadno ne bo priznaval nobenih stroškov, ki niso zajeti v pogodbeno vrednost.

Tveganje morebitne spremembe stopnje DDV nosi izvajalec.

Izvajalec soglaša in se odpoveduje vsakršnim zahtevkom po uveljavljanju razlike v ceni v skladu z določili 656. člena Obligacijskega zakonika (Uradni list RS, št. 97/07 – uradno prečiščeno besedilo in 64/16 – odl. US, v nadaljevanju OZ).

1. **člen**

**(način plačila)**

Pogodbeni stranki soglašata, da bo izvajalec naročniku za opravljene storitve enkrat mesečno izstavil e-račun.

Naročnik bo plačilo poravnal v roku 30 dni od prejema pravilno izstavljenega e-računa, ki se mora glasiti na Znanstveno-raziskovalno središče Koper in mora imeti naveden IBAN, ki je SI56 0110 0600 0053 955.

V kolikor se e-račun ne bo nanašal na ustrezen IBAN, ga bo naročnik zavrnil kot tudi vse tiskane račune in račune, prejete po e-pošti.

Naročnik bo znesek računa nakazal na TRR izvajalca v 30-ih dneh po prejemu pravilno izstavljenega e-računa. Če plačilo zapade na dela prost dan, bo izvedba plačila prvi naslednji delovni dan, ki sledi roku zapadlosti.

1. **člen**

**(obveznosti izvajalca)**

Izvajalec se zavezuje, da bo:

* svoje naloge opravil brezhibno, kvalitetno in s skrbnostjo dobrega strokovnjaka, upoštevajoč predpise ter tehnične normative s tega področja;
* izvajal dela po tej pogodbi po pravilih stroke, v skladu z dobrimi poslovnimi običaji in navodili naročnika;
* zagotavljal najvišjo kakovost storitev ne glede na čas in kraj izvajanja;
* izpolnjeval vse pogodbene obveznosti v dogovorjenih rokih in na dogovorjen način;
* naročnika pisno obveščal o okoliščinah, ki bi lahko otežile ali onemogočile kakovostno in pravilno izvedbo storitev po tej pogodbi;
* naročnika pisno obvestil o nastopu okoliščin, ki bi utegnile vplivati na vsebinsko in časovno izvršitev storitev po tej pogodbi;
* naročniku omogočal ustrezen nadzor nad izvajanjem storitev po tej pogodbi,
* naročniku pred izdajo e-računa poslal poročilo s specifikacijo opravljenih storitev v potrditev,
* za opravljene storitve po tej pogodbi izdal e-račun skladno s ponujeno ceno in dejansko opravljenimi storitvami, na podlagi končnega poročila, potrjenega s strani naročnika,
* izvajal vse ostale aktivnosti, ki so potrebne za uspešno izvedbo storitev ter druge zadolžitve po navodilih naročnika.

1. **člen**

**(obveznosti naročnika)**

Naročnik se zavezuje:

* da bo plačal naročeno storitev v pogodbenem roku;
* da bo izvajalcu ažurno posredoval informacije, podatke in dokumente v takem obsegu, ki izvajalcu omogoča kvalitetno in strokovno izvedbo storitev po tej pogodbi;
* da bo zagotovil vse pogoje na njegovi strani za nemoteno opravljanje storitev;
* da bo sodeloval z izvajalcem s ciljem, da se prevzete obveznosti izvršijo pravočasno in v obojestransko zadovoljstvo;
* da bo dal na razpolago izvajalcu vso dokumentacijo in informacije, s katerimi razpolaga in so potrebne za izvedbo te pogodbe;
* da bo pravočasno obveščal izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti.

1. **PODIZVAJALCI**
2. **člen**

*(Opomba: Določbe navedene v tem delu bodo vključene v pogodbo le v primeru, če bo izvajalec nastopal skupaj s podizvajalci. V nasprotnem primeru se ta del vzorca pogodbe, ki se nanaša na izvajanje storitev s podizvajalci, črta).*

xx. člen

Izvajalec bo pogodbene storitve izvajal s podizvajalci, navedenimi v izpolnjenem obrazcu Ponudba splošni podatki, v obsegu in načinu, ki je določen v tej prilogi.

xx. člen

Izvajalec mora med izvajanjem te pogodbe naročnika obvestiti o spremembah informacij iz drugega odstavka 94. člena ZJN-3 in jim poslati informacije o novih podizvajalcih najkasneje v 5 (petih) dneh po spremembi. V primeru vključitve novih podizvajalcev, mora izvajalec v skladu s tretjim odstavkom 94. člena Zakona o javnem naročanju (Uradni list RS, št. 91/15; v nadaljevanju ZJN-3) skupaj z obvestilom naročniku med drugim predložiti podatke in dokumente:

* kontaktne podatke in zakonite zastopnike novih podizvajalcev;
* izpolnjene obrazec ESPD novih podizvajalcev v skladu z 79. členom ZJN-3;
* pisno zahtevo novega podizvajalca za neposredno plačilo, če novi podizvajalec to zahteva.

xx. člen

V razmerju do naročnika izvajalec v celoti odgovarja za izvedbo storitev, ki so predmet te pogodbe.

xx. člen

Če naročnik ugotovi, da storitve izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo oziroma izvajalec ni prijavil podizvajalca na način, določen v tem členu, ima pravico odpovedati to pogodbo. Naročnik si pridržuje pravico, da lahko na kraju, kjer se storitve izvajajo, kadarkoli preveri delavce kateregakoli od podizvajalcev, ki opravljajo dela. Vsi delavci so naročniku dolžni dati verodostojne podatke.

xx člen:

*/če bo podizvajalec zahteval neposredna plačila/:* Neposredna plačila podizvajalcem po tej pogodbi so obvezna. Izvajalec pooblašča naročnika, da na podlagi potrjenih računov neposredno plačuje podizvajalcem dela, ki jih bodo ti opravljali po neposredni pogodbi. Izvajalec mora računu obvezno priložiti predhodno potrjene račune podizvajalca (-cev), ki so opravljali storitve po neposredni pogodbi.

*/če podizvajalec ne bo zahteval neposrednega plačila/:* Izvajalec mora naročniku najpozneje v 60 (šestdesetih) dneh od plačila končnega računa poslati svojo pisno izjavo in pisno izjavo podizvajalca, da je podizvajalec prejel plačilo za izvedene storitve, neposredno povezano s predmetom javnega naročila.

**(odstop od pogodbe)**

Veljavnost pogodbe lahko preneha predčasno:

* + - * če se pogodbeni stranki o tem sporazumno dogovorita,
      * če ena od pogodbenih strank pride v stečaj ali prisilno poravnavo

po ZFPPIPP,

* + - * če ena od pogodbenih strank odstopi od pogodbe iz utemeljenega

razloga.

Naročnik lahko odstopi od pogodbe brez kakršnekoli odškodninske odgovornosti, v primerih ko izvajalec:

* ne opravi storitve v pogodbenem roku;
* če naročnik ugotovi, da storitev ni v skladu s ponudbo izvajalca.

Odstop se poda pisno in prične teči z dnem oddaje bodisi elektronske pošte bodisi navadne pošte.

1. **člen**

**(predstavnik naročnika in izvajalca)**

Predstavnik naročnika je \_\_\_\_\_\_\_\_\_\_, predstavnik izvajalca pa \_\_\_\_\_\_\_\_\_\_\_\_.

Pogodbeni stranki sta dolžni obvestiti nasprotno stranko o zamenjavi predstavnikov v roku treh (3) dni po zamenjavi.

1. **člen**

**(protikorupcijska klavzula)**

Ta pogodba je nična, če kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Pogodbeni stranki s podpisom na tej pogodbi potrjujeta, da v zvezi s sklenitvijo te pogodbe ni podan nobeden od zgoraj navedenih razlogov za ničnost pogodbe.

1. **člen**

**(poslovne skrivnosti)**

Pogodbeni stranki se obvezujeta, da bosta obravnavali kot strogo zaupno in varovali kot poslovno skrivnost vso dokumentacijo in in­formacije, ki sta jih pridobila iz predmetne pogodbe in da jih ne bosta predala tretjim osebam in ne uporabljala za druge namene.

Izvajalec in naročnik sta obvezana varovati osebne podatke v skladu z veljavno zakonodajo in pravnimi akti naročnika.

V primeru kršitve določb o varovanju poslovne skrivnosti sta pogodbeni stranki odškodninsko odgovorni za vso posredno in neposredno škodo.

1. **VARSTVO PODATKOV**
2. **člen**

Skladno z Zakonom o varstvu osebnih podatkov (Uradni list RS, št. [94/07](http://www.uradni-list.si/1/objava.jsp?sop=2007-01-4690) – uradno prečiščeno besedilo in [177/20](http://www.uradni-list.si/1/objava.jsp?sop=2020-01-3110)) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov. Naročnik je dolžan izvajalce obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov iz prejšnjega člena.

Izvajalec s podpisom na tej pogodbi izjavlja, da v skladu z določili 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb), funkcionarji Ministrstva za javno upravo in, po vedenju zakonitih zastopnikov izvajalca, družinski člani funkcionarjev Ministrstva za javno upravo, pri izvajalcu niso udeleženi:

-             kot poslovodja, član poslovodstva ali zakoniti zastopnik,

-             pri ustanoviteljskih pravicah, upravljanju ali kapitalu neposredno ali prek drugih pravnih oseb v več kot pet odstotnem deležu.

1. **člen**

**(višja sila)**

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Izvajalec je dolžan pisno obvestiti naročnika o nastanku višje sile najpozneje v dveh (2) dneh po nastanku le-te.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. **člen**

**(prehodne in končne določbe)**

Glede vseh ostalih vprašanj, ki niso urejena s to pogodbo, se uporablja zakonodaja, ki ureja obligacijska razmerja.

Vse spremembe, ki bi nastale v času izvajanja te pogodbe, bosta pogodbeni stranki urejali s pisnimi aneksi k tej pogodbi.

Morebitna nesoglasja pri izvajanju te pogodbe bosta pogodbeni stranki reševali sporazumno.

V primeru, da spora ne bi mogli rešiti sporazumno, je za reševanje takih sporov pristojno sodišče v Kopru.

Pogodba začne veljati z dnem podpisa obeh pogodbenih strank.

Pogodba je napisana v 2 (dveh) vsebinsko enakih izvodih, od katerih prejme vsaka stranka po 1 (en) podpisan in žigosan izvod.

Štev.: Štev.:

Datum: Datum:

**Izvajalec: Naročnik:**

**ZRS Koper**,

ki ga zastopa direktor

prof. dr. Rado Pišot